ཕན་བྱེད་ཚེའི་གཟུངས་ཀྱིས་མཆོད་པའི་སྨད་ཁྲིག་བཞུགས། ། 1
༄༅། །གཤེན་རབ་བླ་མ་མཆོག་ལ་ཕྱག་འཚལ་ལོ། །ཕན་བྱེད་ཚེའི་གཟུངས་ཀྱིས་
མཆོད་པའི་སྨད་ཁྲིག་དོན་རྣམ་པ་དགུ་བསྟན་ཏེ། གང་ཞེ་ན། དང་པོ་དག་ཅིང་
ཚངས་པ་བྱ་བ་དང་གཅིག །དེ་ནས་སྦྱིན་ཞིང་སྤེལ་བ་དང་གཉིས། དེ་ནས་བསྔོ་ཞིང་
ཐིམ་པར་བྱ་བ་དང་གསུམ། དེ་ནས་མཆོད་པ་སྨོན་ལམ་བཏབ་པ་དང་བཞི། དེ་ནས་
སྒོ་དབྱེ་བ་དང་དབང་བསྐུར་བ་དང་ལྔ། བཀྲ་ཤིས་གསོལ་བ་དང་དྲུག །ལྷ་བསྐྱོད་
པ་དང་བདུན། གདན་བསྐྱོད་པ་དང་བརྒྱད། ཐ་མ་སྟོང་པ་ཉིད་ལ་བསྐྱལ་བ་དང་
དགུའོ། །དེ་ལ་དང་པོ་དག་ཅིང་ཚངས་པར་བྱ་བ་ནི། ཁོ་ནས་སྟན་གཙང་མ་རུ་སྒྲུབ་
གཤེན་ཁ་ཤར་ཕྱོགས་སུ་བལྟས་ལ་རང་བཞིན་ཆ་ལུགས་ཀྱིས་ཕྱག་རྒྱ་ལྔ་བཅའ་ལ།
སྔགས་དང་སྙིང་པོའི་འདི་སྐད་བརྗོད་དོ། །
ཨཱོྃ་ན་མོ་ཨ་དཀར་གཤའ་ཡ་ནི་སལ་ལེ་སང་ངེ་ཡེ་སྭཧཱ། ཤུད་དྷོ་ཀུ་ཤུད་དྷོ་སལ་
ལེ་སང་ངེ་ཡེ་སྭཧཱ། ཅེས་བརྗོད་པས། བདག་ཉིད་ལས་ཀྱི་ལྷ་རུ་གསལ་བའི་ཐུགས་
ཀ་ནས་ཡེ་ཤེས་ཀྱི་ཆུ་བོ་དཀར་ལ་དྭངས་པ། དྲི་མ་མེད་པའི་འོད་རབ་ཏུ་འཕྲོ་བ་
གཅིག་བྱུང་ནས། དེ་གཏོར་མ་རྣམས་ལ་ཕོག་པས། གཏོར་མ་དེ་རྣམས་ཤིན་དུ་དག་
54

གཡུང་དྲུང་སྡེ་ལྔ།
ཅིང་ཚངས་ཏེ་གཏོར་མ་རྣམས་ཀྱི་མི་གཙང་བ་དག་ནས། ཉམས་དགའ་ཞིང་མགྲོན་
རྣམས་ཀྱིས་ཡིད་དུ་འོང་བ་གྱུར་པར་བསམ་མོ། །དེ་དག་ཅིང་ཚངས་པར་བྱའོ། །དེ་
ནས་སྦྱང་ཞིང་སྤེལ་བ་གཤེན་རབ་ཀྱིས་བདུད་རྩི་བུམ་པའི་ཕྱག་རྒྱ་བཅའ་ལ།
སྔགས་
དང་སྙིང་པོ་འདི་སྐད་དོ། །བསྭོ་ཨཱོྃ་བ་ཝ་དེ་ན་ཧཱུྃ་ར་ས་ཡ་ན་གཡུ་འབྲང་བདུད་རྩི་ཨ་
ཨཱོྃ་ཧཱུྃ་བསྭོ་ཐཱ། ཅེས་བརྗོད་པས། བདག་ཉིད་ལས་ཀྱི་ལྷ་རུ་གསལ་བའི་ཐུགས་ཀ་ནས།
ཡི་གེ་ཨ་དཀར་པོ་ལ་ཡེ་ཤེས་ཀྱི་ཆུ་བོ་ཁ་དོག་རྣམ་པ་ལྔ་དང་ལྡན་པར་བབས་སྟེ། དེ་
གཏོར་མ་ལ་ཕོག་པས་གཏོར་མ་ཡེ་ཤེས་ཀྱི་འོད་ཟེར་གང་སྟེ། རྒྱ་ཆེ་ལ་དཔང་མཐོ་
བ། གཏིང་ཟབ་ལ་ལྷུན་འཐུག་པ་ཁ་དོག་ལྔ་དང་ལྡན་པས། ཡེ་ཤེས་ལྔའི་རང་བཞིན་
དུ་གྱུར་ཏེ། འདོད་པའི་ཡོན་ཏན་ལྔ་དང་ལྡན་ཏེ། མགྲོན་རྣམས་ལ་ཅི་དགའ་ལོངས་
སྤྱོད་དུ་ཡོད་པར་གྱུར་པར་བསམ་མོ། །དེ་ནས་གཏོར་མ་སྦྱང་ཞིང་སྤེལ་བའོ། །དེ་
ནས་གཏོར་མ་བསྔོ་ཞིང་ཐིམ་པར་བྱ་བ་ནི། དང་པོ་གཏོར་མ་ལྔ་བཤམས་ཏེ། དང་
པོ་དུས་གསུམ་བདེར་གཤེགས་སྤྱི་ལ་བསྔོ། གཉིས་པ་དཀྱིལ་འཁོར་རྩ་བའི་ལྷ་ལ་བསྔོ།
གསུམ་པ་གཙང་རིགས་དཔལ་མགོན་རྣམས་ལ་བསྔོ། བཞི་པ་ལྷ་སྲིན་སྡེ་བརྒྱད་དག་
ལ་བསྔོ། ལྔ་པ་རིས་དྲུག་གི་སེམས་ཅན་རྣམས་ལ་བསྔོ་བར་བྱའོ། །དེ་ལ་དང་པོ་དུས་
གསུམ་བདེར་གཤེགས་སྤྱི་ལ་བསྔོ་བ་ནི། བསྒྲུབ་གཤེན་གྱིས་ཕྱག་རྒྱ་ཐལ་མོ་སྦྱར་ལ་
ཐུགས་ཀར་བཞག་ལ་གཤང་དཀྲོལ་ཞིང་ཚིག་བཤད་འདི་སྐད་དོ། །ཨཱོྃ་དུས་གསུམ་
བདེར་གཤེགས་མ་ལུས་འཁོར་དང་བཅས། མི་སྐྱེ་མི་འགག་ནམ་མཁའི་རང་བཞིན་
ཅན། ཐུགས་ཉིད་མི་གཡོ་མཚན་མ་ཅིར་མི་འབྱུང་། སྤྲུལ་པ་བྱེ་བ་ཕྲག་བརྒྱ་གྲངས་
མང་ཡང་། དོན་དམ་བདེ་ཆེན་ངང་ལ་མི་གཡོ་བས། སྨྲ་བསམ་ཚིག་ལས་འདས་
ཏེ་བརྗོད་དུ་མེད། དུས་གསུམ་བདེར་གཤེགས་མ་ལུས་འཁོར་བཅས་ལ། དག་ཅིང་
གཙང་མར་བཤམས་ཅིང་སྤྲུལ་པ་ཡིས། བླ་མེད་མཆོད་པའི་སྤྲིན་གྱི་རྒྱན་འདི་དག །
55

གསུང་རབ་སྒོ་མཛོད་རིན་པོ་ཆེའི་གླེགས་བམ། 147
བདག་ཅག་དད་ཅིང་མོས་པས་འབུལ་ལགས་ཀྱིས། ཐུགས་རྗེ་བྱིན་གྱིས་བརློབ་ཅིང་
བཞེས་སུ་གསོལ། ཨཱོྃ་ཧ་ཧ་ཧེ་ཧེ་ཕྱོད་ཕུར་སལ་ལེ་ཧ་ལོ་སེང་། ཞེས་བྱ་བ་ནི་གཏོར་མ་
དང་པོ་བཏང་ངོ༌། །དེ་ནས་གཏོར་མ་གཉིས་པ་དཀྱིལ་འཁོར་རྩ་བའི་ལྷ་ལ་བསྔོ་བ་ནི།
སྒྲུབ་གཤེན་གྱིས་ཕྱག་རྒྱ་མཐེ་བོང་གཉིས་སྒྲིལ་ལ་སོར་མོ་ནམ་མཁའ་ལ་གདིང་ལ་ཚིག་
བཤད་འདི་སྐད་བརྗོད་དོ། །
ཨཱོྃ་བོན་ཉིད་མི་འགྱུར་གཡུང་དྲུང་ཀློང་དཀྱིལ་ནས། ཐབས་ལ་མཁས་པའི་སྐྱེས་བུ་
གཞན་ཞིག་དུ། རིག་པ་གསལ་བའི་སྐྱེས་བུ་བདག་གིས་ཀྱང་། གཞའ་ཚོན་བྲི་ལེགས་
ཡོངས་སུ་བཀོད་འདྲ་བའི། ཕོ་བྲང་ཡིད་འོང་ལྷའི་གཞལ་ཡས་འདི། བླ་མེད་མཆོད་
པ་སྤྲིན་གྱི་རྒྱན་བཤམས་ན། བདུད་རྩི་ཆུ་བོ་འབབ་པའི་རྒྱུན་བཞིན་དུ། མཆོད་
པའི་རྒྱུན་ཡང་ཡོངས་སུ་མི་ཆད་ཅིང༌་། བླ་མེད་བཀྲ་ཤིས་མཆོད་པ་འདི་འབུལ་གྱིས།
གསོལ་མཆོད་དམྱིགས་པའི་མགྲོན་དུ་གྱུར་པ་ཡི། དཀྱིལ་འཁོར་ལྷ་ཚོགས་འཁོར་
བཅས་ལ། བདག་ཅག་དད་ཅིང་འབུལ་ལགས་ཀྱི། མཆོད་པ་བླ་མེད་ཁྱེད་ཀྱི་ཕོ་བྲང་
དུ། མཆོད་པའི་སྤྲིན་དུ་དར་ཞིང་རྒྱས་གྱུར་ཅིག །ཐུགས་རྗེ་གཉིས་མེད་དོན་དང་
ལྡན་པ་ཡིས། བརྩེ་སེམས་གདུང་བའི་བདག་ལ་དགོངས་གྱུར་ཅིག །བཀྲ་ཤིས་བདེ་
སྐྱིད་ཕུན་སུམ་ཚོགས་གྱུར་ཅིག །སེམས་ཅན་རེ་བ་ཡིད་བཞིན་བསྐོངས་གྱུར་ཅིག
།སྐབས་འདིར་དཀྱིལ་འཁོར་གྱི་གཙོ་བོ་གང་ཡིན་པའི་སྔགས་ཀྱང་བརྗོད་དོ། །ཨཱོྃ་ཨ་
པར་ཐོར་ཐོར་ཐིམ་ཐིམ་ཡེ་སྭཧཱ། ཨཱོྃ་ཡང་ཐོར་ཐོར་ཐིམ་ཐིམ་ཡེ་སྭཧཱ། ཨཱོྃ་རཾ་ཐོར་ཐོར་
ཐིམ་ཐིམ་ཡེ་སྭཧཱ། ཨཱོྃ་མང་ཐོར་ཐོར་ཐིམ་ཐིམ་ཡེ་སྭཧཱ། ཨཱོྃ་ཁང་ཐོར་ཐོར་ཐིམ་ཐིམ་
ཡེ་སྭཧཱ། ཨཱོྃ་རང་དྲང་ཐོར་ཐོར་ཐིམ་ཐིམ་ཡེ་སྭཧཱ། ཅེས་བརྗོད་པས་གཏོར་མ་གཉིས་
པ་བཏང་ངོ༌། །དེ་ནས་གསུམ་པ་གཙང་རིགས་ཀྱི་དཔལ་མགོན་རྣམས་ལ་བསྔོ་བ་ནི་
སྒྲུབ་གཤེན་གྱིས་ཕྱག་རྒྱ་མཛུག་མོ་གཉིས་ནང་དུ་བཀུག་སྟེ་མཐེ་བོང་གཉིས་ཀྱི་ཚིགས་
56

གཡུང་དྲུང་སྡེ་ལྔ།
མནན་ལ་སོར་མོ་དྲུག་གི་རྩེ་མོས་ཕར་ལ་བསྟན་ལ་ཚིག་བཤད་འདི་སྐད་བརྗོད་དོ། །
འཇིག་རྟེན་སྐྱོང་བ་ཞལ་མཆིས་ཤིང་། ཐམས་ཅད་ཀུན་ལ་ཕན་འདོག་པའི། མགྲོན་
དུ་གྱུར་ལ་ཕྱག་འཚལ་ལོ། །ཨཱོྃ་བདག་གི་ཏིང་འཛིན་སྟོབས་དང་ནི། དེ་བཞིན་ཉིད་ཀྱི་
སྟོབས་ཀྱིས་ནི། སྣང་སྲིད་ལྷའི་གཞལ་ཡས་ཀུན། རིན་ཆེན་གཏེར་གྱིས་གང་བ་གྲུབ།
མཆོད་པའི་སྤྲིན་དུ་བྱིན་གྱིས་བརླབས། དབང་པོ་ལྔའི་ལོངས་སྤྱོད་འགྱེད། ཡོན་ཏན་
མགྲོན་དུ་གྱུར་པ་ཡི། དཔལ་མགོན་བདུན་བཅུ་འཁོར་བཅས་ལ། ཞེ་ས་རིམ་འགྲོ་
མཆོད་བསྐྱེད་དོ། །བླ་མེད་མཆོད་པའི་རྒྱན་བཤམས་ནས། དམྱིགས་ནས་ཁྱེད་ལ་
འབུལ་ལགས་གྱིས། མཆོད་པ་ཁྱེད་ཀྱི་ཕོ་བྲང་དུ། ཡོན་ཏན་ཕུན་སུམ་འཚོགས་པ་
དང་། འདོད་དགུ་ཡིད་བཞིན་འབྱུང་བ་ཡི། བདུད་རྩིའི་ཆར་དུ་འབེབ་གྱུར་ཅིག །
ཕྱོགས་བཅུའི་འཇིག་རྟེན་མཐའ་དག་ཀུན། ཁྱེད་ཀྱི་ཐུགས་རྗེས་བསྐྱང་དུ་གསོལ།
བསྟན་པ་ཡོངས་སུ་བསྲུང་བ་དང་། བསམ་པ་ཡིད་བཞིན་གྲུབ་པ་དང་། ཨཱོྃ་ཨ་བྲ་
ཐིམ་ཐིམ་ཡེ་སྭཧཱ། ན་ཀ་ར་ཙ་ཐིམ་ཐིམ་ཡེ་སྭཧཱ། ཨ་གྲུབ་ཤི་ཐིམ་ཐིམ་ཡེ་སྭཧཱ། ཝེར་
ཞི་འདུ་ཐིམ་ཐིམ་ཡེ་སྭཧཱ། ཉི་རི་བྷ་ར་ཐིམ་ཐིམ་ཡེ་སྭཧཱ། ཝེར་ཞི་བྲ་ནི་ཐིམ་ཐིམ་ཡེ་
སྭཧཱ། ཅེས་བརྗོད་གཏོར་མ་བཏང་། དེ་ནས་གཏོར་མ་བཞི་ལྷ་སྲིན་སྡེ་བརྒྱད་ལ་སྒྲུབ་
གཤེན་གྱིས་ཕྱག་རྒྱ་སྲིན་ལག་ནང་དུ་བཀུག་ལ་སོར་མོ་བརྒྱད་ནམ་མཁའ་ལ་བསྟན་
ལ་ཚིག་བཤད་འདི་སྐད་བརྗོད་དོ། །
ཨཱོྃ་བདག་གི་ཏིང་འཛིན་སྟོབས་དང་ནི། དེ་བཞིན་ཉིད་ཀྱི་སྟོབས་ཀྱིས་ནི། སྣང་
སྲིད་ལྷའི་གཞལ་ཡས་ཀུན། རིན་ཆེན་གཏེར་གྱིས་གང་བ་གྲུབ། མཆོད་པའི་སྤྲིན་དུ་
བྱིན་གྱིས་བརླབས། དབང་པོ་ལྔའི་ལོངས་སྤྱོད་འགྱེད། ལན་ཆགས་མགྲོན་དུ་གྱུར་པ་
ཡི། ལྷ་སྲིན་སྡེ་བརྒྱད་འཁོར་བཅས་ཀུན། ཞེ་སྡང་གདུག་པའི་མཚོན་བོར་ལ། ཐུགས་
རྗེ་བྱམས་པའི་གཏོར་མ་ལོང་། གདུག་པའི་སེམས་ནི་ཞི་གྱུར་ཅིག །འདོད་ཆགས་ཚ་
57

གསུང་རབ་སྒོ་མཛོད་རིན་པོ་ཆེའི་གླེགས་བམ། 147
བའི་མེ་བོར་ལ། ཐུགས་རྗེ་སྦྱིན་པའི་གཏོར་མ་ལོང་། འདོད་པའི་སེམས་ནི་ཞི་གྱུར་
ཅིག །ང་རྒྱལ་འཁྲོ་་བའི་རོ་བོར་ལ། ཐུགས་རྗེ་ཞི་བའི་གཏོར་མ་ལོང་། འཁྲོ་གཏུམ་
སེམས་ནི་ཞི་གྱུར་ཅིག །འཕྲག་དོག་རྩོད་པའི་གཞི་བོར་ལ། ཐུགས་རྗེ་ཡངས་པའི་
གཏོར་མ་ལོང་། སྨོད་པའི་སེམས་ནི་ཞི་གྱུར་ཅིག །གཏི་མུག་མུན་པའི་ཚོགས་བོར་ལ།
ཐུགས་རྗེ་རིག་པའི་གཏོར་མ་ལོང་། གཏི་མུག་ཚོགས་ནི་བསལ་གྱུར་ཅིག །ལྷ་སྲིན་སྡེ་
བརྒྱད་མ་ལུས་ཀུན། གནོད་པའི་ཡིད་དང་བྲལ་ནས་ནི། སྐྱོབ་པའི་སེམས་དང་ལྡན་
གྱུར་ཅིག །ཨཱོྃ་སད་དོ་ཐོར་ཐོར་ཐིམ་ཐིམ་པྲ་མོ་ཧ། སད་མིན་ཐོར་ཐོར་ཐིམ་ཐིམ་པྲ་མོ་
ཧ། གེ་ཡོ་ཐོར་ཐོར་ཐིམ་ཐིམ་པྲ་མོ་ཧ། ཝེར་རོ་ཐོར་ཐོར་ཐིམ་ཐིམ་པྲ་མོ་ཧ། མུར་ཟང་
ན་ག་ར་ཙ་ཐོར་ཐོར་ཐིམ་ཐིམ་པྲ་མོ་ཧ། གྱ་ཀུན་གྲན་གེ་ཐོར་ཐོར་ཐིམ་ཐིམ་པྲ་མོ་ཧ།
ཤང་ཙེ་ཐོར་ཐོར་ཐིམ་ཐིམ་པྲ་མོ་ཧ། ཨ་རྒེ་ཐོར་ཐོར་ཐིམ་ཐིམ་པྲ་མོ་ཧ། ཅེས་གཏོར་
མ་བཞི་པ་བཏང་ངོ༌། །
དེ་ནས་གཏོར་མ་ལྔ་པ་རིས་དྲུག་གི་སེམས་ཅན་རྣམས་ལ་བསྔོ་བ་ནི། སྒྲུབ་གཤེན་
གྱིས་ཕྱག་རྒྱ་ཐལ་མོ་སྦྱར་ལ་མཐེ་བོང་སྙིང་ཀར་བཏད་ལ་ཚིག་བཤད་འདི་སྐད་བརྗོད་
དོ། །ཨཱོྃ་བདག་གི་ཏིང་འཛིན་སྟོབས་དང་ནི། དེ་བཞིན་ཉིད་ཀྱི་སྟོབས་ཀྱིས་ནི། སྣང་
སྲིད་འཇིག་རྟེན་མཐའ་ཡས་ཀུན། རིན་ཆེན་གཏེར་གྱིས་གང་བ་གྲུབ། མཆོད་པའི་
སྤྲིན་དུ་བྱིན་གྱིས་བརློབས། དབང་པོ་ལྔའི་ལོངས་སྤྱོད་འགྱེད། སྙིང་རྗེའི་མགྲོན་དུ་
གྱུར་པ་ཡི། རིས་དྲུག་སེམས་ཅན་ཐམས་ཅད་ལ། འདོད་ཡོན་ལྔའི་ཡོན་ཏན་ནི།
དབང་པོ་ལྔའི་སྤྱོད་ཡུལ་དུ། མཛེས་དགུ་ལྡན་ཏེ་ཐིམ་གྱུར་ཅིག །རིས་དྲུག་སེམས་
ཅན་ཐམས་ཅད་ཀུན། སྡུག་བསྔལ་ཀུན་ལ་ཐར་ནས་ཀྱང་། བདེ་བའི་འབྲས་བུ་ཐོབ་
གྱུར་ཅིག །ཨཱོྃ་ཨ་པར་ཐོར་ཐོར་ཐིམ་ཐིམ་པྲ་མོ་ཧ། ཐ་པར་ཐོར་ཐོར་ཐིམ་ཐིམ་པྲ་མོ་
ཧ། རྣི་པར་ཐོར་ཐོར་ཐིམ་ཐིམ་པྲ་མོ་ཧ། སུ་པར་ཐོར་ཐོར་ཐིམ་ཐིམ་པྲ་མོ་ཧ། དྲི་པར་
58

གཡུང་དྲུང་སྡེ་ལྔ།
ཐོར་ཐོར་ཐིམ་ཐིམ་པྲ་མོ་ཧ། བྲི་པར་ཐོར་ཐོར་ཐིམ་ཐིམ་པྲ་མོ་ཧ། དུ་པར་ཐོར་ཐོར་
ཐིམ་ཐིམ་པྲ་མོ་ཧ། ཅེས་གཏོར་མ་ལྔ་པ་གཙང་མར་གཏོར། དེ་ལྟར་གཏོར་མའི་བསྔོ་
སྦྱང་ཟིན་ནས་ཀྱང་། མེ་ཏོག་གཏོར་ཞིང་སྨོན་ལམ་གདབ་པ་་ནི། ན་མོ་བདག་དང་
ཡོན་བདག་འཁོར་དང་བཅས་པ་ཡིས། དུས་གསུམ་གྱི་བདེ་བར་གཤེགས་པ་རྣམས་
དང༌་། དཀྱིལ་འཁོར་རྩ་བའི་ལྷ་རྣམས་དང༌། གཙང་རིགས་ཀྱི་མགོན་པོ་རྣམས་ལ་
དད་པ་ཡིད་ཀྱི་མཆོད་པ་འབུལ་བའི་བྱིན་རླབས་ཀྱི་སྨོན་ལམ་དང་ཞུ་དོན་དུ་གསོལ་
བ་ནི། མར་མེ་ཕུལ་བའི་བྱིན་རླབས་ཀྱིས། བདག་དང་མཐའ་ཡས་པའི་སེམས་ཅན་
ཐམས་ཅད་མུན་པ་བཞི་ལས་ཐར་ཞིང་རིག་པ་གསལ་བར་གྱུར་ཅིག །ཚན་ཆབ་ཕུལ་
བའི་བྱིན་རླབས་ཀྱིས། བདག་དང་མཐའ་ཡས་པའི་སེམས་ཅན་ཐམས་ཅད་མི་གཙང་
བ་དང༌་། སྐྱོན་གྱི་དྲི་མ་ལས་ཐར་ཞིང་གནས་གཙང་མ་དང་ཡིད་དུ་འོང་བ་ཐོབ་པར་
གྱུར་ཅིག །སྤོས་དྲི་ཕུལ་བའི་བྱིན་རླབས་ཀྱིས། རྣག་དྲི་དང་ཁྲག་དྲི་ལས་ཐར་ནས་ས་
གཙང་མ་དྲི་ཞིམ་པོ་ཐོབ་པར་གྱུར་ཅིག །ལྷ་སངས་ཕུལ་བའི་བྱིན་རླབས་ཀྱིས། བདག་
དང་མཐའ་ཡས་པའི་སེམས་ཅན་ཐམས་ཅད་བཀྲེས་པ་དང་ལྟོགས་པའི་སྡུག་བསྔལ་
ལས་ཐར་ནས། ཞལ་ཟས་དང་རོ་མཆོག་སྣ་ཚོགས་ལ་སྤྱོད་པའི་སྐལ་བ་དང་ལྡན་པར་
གྱུར་ཅིག །མེ་ཏོག་ཕུལ་བའི་བྱིན་རླབས་ཀྱིས། བདག་དང་མཐའ་ཡས་པའི་སེམས་
ཅན་ཐམས་ཅད་ནད་ངན་པ་དང་འཁྲུག་པའི་སྡུག་བསྔལ་ལས་ཐར་ནས་ཀྱང་ནད་
ཉུང་བ་དང་རྒྱན་བཟང་པོ་ཐོབ་པར་གྱུར་ཅིག །དེ་ལྟར་གཏོར་མ་དང་ཨ་རྒ་ཕུལ་
བའི་བྱིན་རླབས་ཀྱིས་བདག་དང་མཐའ་ཡས་པའི་སེམས་ཅན་ཐམས་ཅད་འདོད་པའི་
ལོངས་སྤྱོད་སྣ་ཚོགས་སྤྱོད་པ་གྱུར་ཅིག །དེ་ལྟར་མཆོད་སྦྱིན་ཕུལ་བའི་བྱིན་རླབས་
ཀྱིས་བདག་དང་མཐའ་ཡས་པའི་སེམས་ཅན་ཐམས་ཅད་ཀྱི་ཞེ་སྡང་དབང་གིས་བསད་
བཅད་ཀྱི་ལས་བྱས་པ་དང་། ང་རྒྱལ་དབང་གིས་བདེན་ཚིག་ཁྱད་དུ་གསད་པ་དང་།
59

གསུང་རབ་སྒོ་མཛོད་རིན་པོ་ཆེའི་གླེགས་བམ། 147
ཕྲག་དོག་དབང་གིས་ཕ་རོལ་ཡོན་ཏན་སྨད་པ་དང་། འདོད་ཆགས་དབང་གིས་མི་
དབང་ནོར་ལ་སྤྱོད་པ་དང་། གཏི་མུག་དབང་གིས་བདེན་རྫུན་ངོ་མ་ཤེས་པ་ལ་སོགས་
ཏེ་སྡིག་པའི་ལས་ཅི་བགྱིས་པ་དང་། གཞན་ལ་བཅོལ་བ་དང༌། རྗེས་སུ་ཡིད་རང་བ་
བགྱིས་པ་ཐམས་ཅད་ཁྱེད་ཀྱི་ཐུགས་རྗེས་བྱང་ཞིང་དག་པ་ཁོ་ནར་གྱུར་ཅིག
།དེ་ལྟར་
བྱང་ཞིང་དག་ནས་ཀྱང་བླ་ན་མེད་པའི་འབྲས་བུ་མྱུར་དུ་ཐོབ་པར་གྱུར་ཅིག །དེ་མ་
ཐོབ་ཀྱི་བར་དུ་ཡང་འཇིག་རྟེན་འདི་ཡང་ཚེ་རིང་ཞིང་ནད་ཉུང་བར་གྱུར་ཅིག །བློ་རྣོ་
ཞིང་རིག་པ་གསལ་བར་གྱུར་ཅིག །སྟོབས་དང་ལྡན་ཞིང་གྲགས་པ་ཆེ་བར་གྱུར་ཅིག །
འཕན་དར་མིའི་དངོས་གྲུབ་ཐོབ་པར་གྱུར་ཅིག །བཙན་ཕྱུག་ནོར་གྱི་དངོས་གྲུབ་ཐོབ་
པར་གྱུར་ཅིག །གདོན་སྟོང་ཕྲག་བརྒྱད་ཅུ་ལས་ཐར་བར་གྱུར་ཅིག །ཡུལ་ཕྱོགས་སུ་
བཀྲ་ཤིས་པར་གྱུར་ཅིག །ས་ཕྱོགས་སུ་བྱིན་ཆེ